**FARSKÉ OZNAMY – filiálky NEMČICE ⦁ Farnosti Topoľčany**

**2. adventná nedeľa**

(4.12.2022 – 11.12.2022)

▪ **Sv. omše počas nastávajúceho týždňa v Nemčiciach, ich časy a úmysly**:

*Štvrtok*: 18.00 h. + Anna Štuchalová a rodičia z oboch strán

*Piatok*: 18.00 h. + Alžbeta, Ľudovít, syn Ľudovít, rodina Kúdelová, Gogová a Šošová

*Nedeľa*: 09.00 h. Za zdravie a Božie požehnanie pre jubilanta a jeho rodinu

▪  **Liturgický kalendár týždňa:**

*Utorok*:   Sv. Mikuláša, biskupa

*Streda*:   Sv. Ambróza, biskupa a učiteľa Cirkvi

*Štvrtok*:   **Nepoškvrnené počatie Panny Márie** – cirkevne prikázaný sviatok

*Piatok*:   Sv. Jána Diega Cuauhtlatoatzina, ľubovoľná spomienka

*Sobota*:   Preblahoslavenej Panny Márie Loretánskej, ľubovoľná spomienka

*Nedeľa*:   3. adventná nedeľa (*Nedeľa Gaudete = Radosti*)

▪ Vo štvrtok 8.12. je cirkevne prikázaný sviatok Nepoškvrneného počatia Panny Márie. Sv. omše v našej farnosti budú nasledovne:

**Topoľčany**: 6.30; 8.00; 11.30; 17.00; 18.30 hod. **ǀ** **Nemčice**: 18.00 hod.

*Poznámky*: Vo štvrtok 8.12. bude adorácia vo farskom kostole iba popoludní v čase 12.30 – 16.30 hod. A v stredu večer sv. omša v Nemčiciach nebude, bude vo štvrtok.

▪ Dni v stredu, piatok a sobotu sú *zimné kántrové dni*, ktorých modlitbovým obsahom je duchovná obnova rodín a pokoj i spravodlivosť vo svete.

▪ V piatok 9.12. po sv. omši o 19.15 hod. budú vo farskom kostole *Modlitby chvál*.

▪ Osobné stretnutie birmovancov bude vo farskom kostole v Topoľčanoch v sobotu 10.12. o 10.30 hod. alebo v utorok 13.12. o 16.00 hod. Pre každého birmovanca je toto stretnutie povinné. Môže si však ľubovoľne vybrať, ktorého stretnutia sa zúčastní.

▪ Na budúcu nedeľu 11.12. počas vianočného jarmoku bude ponúkať svoje produkty i naša farská charita. Ich zakúpením možno podporiť činnosť charity v pomoci núdznym.

▪ V sakristii je pre zakúpenie vreckový kalendár pátra Franka. Cena je 3,- € / ks.

▪ Organizátori Topoľčianskej hudobnej jesene pozývajú na koncert Konzervatória Dezidera Kardoša, ktorý bude v stredu 7.12. o 18.00 hod. v Galérii mesta Topoľčany.

▪ V uplynulom týždni na kostol, kvety, katolícku charitu a bohumilé účely bolo obetovaných: 10; 20; 40; 50 a 100,- € a cez farský účet na kostol 240,- €. Zároveň naša farnosť minulú nedeľu spoločnou zbierkou podporila *charitu* sumou 1629,- €. Všetkým dobrodincom a podporovateľom za ich štedré a pozorné milodary úprimne ďakujeme a vyslovujeme srdečné Pán Boh zaplať a odmeň.